laion/Wikipedia-Exotic huggingface dataset:
עונת 2021/2022 בליג 1

עונת 2021/2022 בליג 1 (בצרפתית: Ligue 1, או בשמה המלא Championnat de France de football; מוצגת גם בשם ליג 1 אובר איטס בשל חסויות מסחריות, בצרפתית: Ligue 1 Uber Eats) הייתה העונה ה-84 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור LFP). העונה החלה ב-7 באוגוסט[דרושה הבהרה] 2021 והסתיימה ב-21 במאי 2022. פריז סן-ז'רמן זכתה באליפות העשירית שלה ובכך השוותה את שיאה של סנט אטיין. בסיום העונה ירדו לליג 2 הקבוצות בורדו, מץ וסנט אטיין. שחקנה הצרפתי של פריז סן ז'רמן קיליאן אמבפה זכה בתואר מלך השערים עם 28 כיבושים וכן בתואר מלך הבישולים עם 17 בישולים. בליגה השתתפו 20 קבוצות. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת. הקבוצות טרואה וקלרמון הן הקבוצות שעלו מהליג 2 הליגה הצרפתית השנייה בכדורגל כשהחליפו את הקבוצות דיז'ון ונים שירדו לליג 2 בתום עונת 2020/2021. לניס הופחתה נקודה בעקבות אירוע אלימות במשחק נגד מרסיי במסגרת המחזור ה-3. לליון הופחתה נקודה בעקבות אירוע אלימות במשחק נגד מרסיי במסגרת המחזור ה-14. נאנט העפילה לליגה האירופית בעקבות זכייתה בגביע הצרפתי מדיה וקבצים בנושא עונת 2021/2022 בליג 1 בוויקישיתוף אתר האינטרנט הרשמי של ליג 1 (בצרפתית) French Ligue 1 Top Scorers, BBC Sport (באנגלית בריטית) Classement buteurs - {0}, Ligue1 (ב־) French Ligue 1 Top Assists, BBC Sport (באנגלית בריטית)
ג'ון קונארד

ג'ון קונארד (באנגלית: John Conard;‏ 15 בנובמבר 1773 - 9 במאי 1857) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה. כונה "הקווייקר הלוחם". קונארד נולד בעמק צ'סטר שבפנסילבניה בשנת 1773. בסביבות שנת 1795, עבר להתגורר בג'רמנטאון שבפילדלפיה. הוא למד משפטים, ולאחר לימודיו, התקבל למשרד עורכי דין. קונארד היה פרופסור למתמטיקה באוניברסיטה המקומית בגרמנטאון. קונארד נבחר לקונגרס ה-13 של ארצות הברית מטעם המפלגה הדמוקרטית-רפובליקנית. בבחירות לקונגרס ה-14, סירב קונארד להשתתף. קונארד היה סגן השופט באחד מבתי המשפט המחוזיים בפנסילבניה, ולאחר מכן מונה על ידי נשיא ארצות הברית ג'יימס מונרו ולאחר מכן גם על ידי מחליפו ג'ון קווינסי אדמס, לשופט בית המשפט המחוזי של ארצות הברית במחוז המזרחי של פנסילבניה (אחד מ-13 המחוזות הפדרליים המקוריים שנוצרו בשנת 1789) (אנ'). קונארד פרש מהחיים הפוליטיים והציבוריים בשנת 1832, ועבר למרילנד בסביבות 1834, עד 1851, ואז חזר לפילדלפיה. קונארד נפטר בפילדלפיה בשנת 1857 ונקבר בצפון מזרח מרילנד. ג'ון קונארד, באתר המדריך הביוגרפי של הקונגרס של ארצות הברית (באנגלית) ג'ון קונארד, באתר "Find a Grave" (באנגלית) The Political Graveyard: Index to Politicians: Comte to Condoleezza, politicalgraveyard.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ון קונארד". ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
מסוף אור יהודה

מסוף אור יהודה הוא מסוף אוטובוסים באור יהודה, המסוף משרת את תושבי העיר וממנו קווי אוטובוס לבקעת אונו, תל אביב ופתח תקווה. המסוף הוקם בין השנים 2006–2007. המסוף נמצא באזור התעשייה הדרומי של העיר, ברחוב החרושת.
Heartbreak Anthem

"Heartbreak Anthem" (בעברית: "המנון שובר לב") הוא סינגל שהוקלט על ידי צמד המפיקים המוזיקליים השוודים גלנטיס ביחד עם המפיק מוזיקלי הצרפתי דייוויד גטה ולהקת הבנות הבריטית ליטל מיקס. השיר יצא לאור ב-20 במאי 2021, על ידי חברת התקליטים אטלנטיק רקורדס, כסינגל שלא מתוך אלבום. ב-13 במאי 2021, שלושת האמנים פרסמו באתר אינטרנט שלהם שעון עצר שספר עד ליציאת השיר. יממה לאחר מכן, בסיום הספירה, הוכרז באופן רשמי על "Heartbreak Anthem", ברשתות החברתיות שלהם. "הכל התחיל כאשר התחלנו להשמיע אקורדים של כלי נגינה לפני מגפת הקורונה. בתקופה ההיא יצאו לאור שלל שיתופי פעולה שונים של אמנים עם אמנים אחרים, מה שהוביל אותו לעבוד בכמה נקודות ציון שונות; מלונדון ועד לוס אנג'לס, משטוקהולם ועד לפריז. דיברנו עם [דייוויד גטה] על עבודה משותפת במשך זמן רב, והיה לנו את ליטל מיקס והקולות הייחודיים והחזקים שלהן הפכו את זה למאוד מיוחד". — כריסטיאן קרלסון כשתיארה את העבודה על הסינגל, 'Heartbreak Anthem', למגזין רולינג סטון. מידע על הסינגל "Heartbreak Anthem" באתר מיוזיק בריינז סרטון השיר "Heartbreak Anthem" באתר יוטיוב ג'נה אנדרוז, תום ברידג'ס, לורנצו קוסי, פרי אדוארדס, דייוויד סן פלר, ג'וני גולדשטיין, דייוויד גואטה, הנריק ג'ונבק, כריסטיאן קרלסון, יק קוי, סורנה פאקוראר, לי אן פינוק, כריסטופר טמפסט, ג'ייד תירוול גלנטיס, דייוויד גואטה, ג'וני גולדשטיין, דייוויד "סנט" פלר, הנריק ג'ונבק, תום ברידג'ס, טובי גרין, מייק הוקינס Heartbreak Anthem, genius (באנגלית) Hello, it's me your ex..., twitter So excited to announce that #HeartbreakAnthem with @wearegalantis and @davidguetta is out on 20/05 Little, twitter Little Mix announce new collab with David Guetta and Galantis, planetradio Galantis, David Guetta, Little Mix Team Up on ‘Heartbreak Anthem’, rollingstone Galantis/Guetta/Little Mix – Heartbreak Anthem, BPI OLiS - oficjalna lista wyróżnień, www.olis.pl (בפולנית) Heartbreak Anthem - Single by Galantis, David Guetta & Little Mix, Apple Music (באנגלית)
הר מינשו

הר מינשו (באנגלית: Mount Minshew) הוא הר נישא ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. ההר המכוסה ברובו קרח למעט בפסגתו הקטנה החשופה מקרח. ההר ממוקם 6.48 קילומטרים ממערב לפסגת פורה, בקצה הצפון-מערבי של רמת ויסקונסין - הרמה הגבוהה של רכס ויסקונסין. גובהו של ההר 3,895 מטרים מעל פני הים; והוא ההר ה-64 בגובהו באנטארקטיקה. ההר מתנשא לגובה של 229 מטרים מעל סביבתו. רכס ויסקונסין (ובו גם הר מינשו) מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם ולון ה. מינשו (Velon H. Minshew), שהיה גאולוג במשלחת החקר הגאולוגית מטעם אוניברסיטת המדינה של אוהיו, (Ohio State University geological party) - משלחת חקר להרי הורליק בעונת המחקר (הקיץ האנטארקטי) 1964–1965; האוניברסיטה ממוקמת בעיר קולומבוס, בירת מדינת אוהיו שבארצות הברית. הר מינשו באתר הסקר הגאולוגי של ארצות הברית הר מינשו באתר הגאזט האנטארקטי המשווה SCAR של ממשלת אוסטרליה הר מינשו באתר peakbagger הר מינשו באתר peakery (מרחקים לאתרים סמוכים) מידע גאוגרפי והיסטורי מידע גאוגרפי הרי אנטארקטיקה לפי גובהם לפי מקור אחר הר מינשו הוא ההר ה-53 בגובהו באנטארקטיקה.
פסגת שיטס

פסגת שיטס (באנגלית: Sheets Peak) היא פסגה ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. הפסגה ממוקמת 1.85 קילומטרים צפונית מערבית מפסגת קופמן. גובהה של הפסגה 1,800 מטרים מעל פני הים; הפסגה היא ההר ה-2,166 בגובהו באנטארקטיקה. רכס ויסקונסין (ובו גם פסגת שיטס) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שם ג'וזף ד. שיטס (Joseph D. Sheets), שהיה עיתונאי שהתלווה לצי ארצות הברית במסגרת מבצע דיפ פריז לחקר אנטארקטיקה בשנים 1965, 1966 ו-1967. פסגת שיטס באתר הסקר הגאולוגי של ארצות הברית פסגת שיטס באתר הגאזט האנטארקטי המשווה SCAR של ממשלת אוסטרליה פסגת שיטס באתר peakery (מרחקים לאתרים סמוכים) פסגת שיטס באתר mindat מזג אוויר נוכחי מעודכן בפסגת שיטס (וכן זמני שקיעת/זריחת שמש/ירח עדכניים) תחזית מזג אוויר עדכנית ארוכת טווח עבור פסגת שיטס נתוני מזג אוויר היסטוריים עבור פסגת שיטס סטטיסטיקות מזג אוויר עבור פסגת שיטס מידע גאוגרפי והיסטורי הרי אנטארקטיקה לפי גובהם לפי מקור אחר הפסגה היא ההר ה-1,409 בגובהו באנטארקטיקה.
תעודת זהות בנקאית

תעודת זהות בנקאית היא דוח שאותו מחויב הבנק להפיק מדי שנה, המציג ללקוח את כל הפעילות הבנקאית הקיימת בחשבון הבנק שלו, נכון ליום האחרון של השנה הלועזית החולפת (31 בדצמבר). הדוח כולל מידע על הנכסים הבנקאיים שיש ללקוח, ההלוואות, העמלות והריביות ששילם. הדוח מגיע בשני אופנים: דוח מקוצר – מציג את עיקרי הנתונים בתמצית דוח מפורט – מציג מידע מפורט ונתונים נוספים בשנת 2013 יזם המפקח על הבנקים תקנה המחייבת את הבנקים להעביר לכל לקוח תעודת זהות בנקאית, מסמך בו הבנקים יחשפו בפני הלקוחות שלהם את דירוג האשראי שלהם בבנק. הדירוג שהיה כבר קיים באותו זמן במערכות הבנקים, לא היה מוצג ללקוח. הרעיון מאחורי המהלך היה שהלקוח יוכל להציג מסמך זה לבנקים אחרים וכתוצאה מכך לקבל הלוואות בתנאים תחרותיים. הדוח נשלח למשקי בית ולעסקים קטנים בכל שנה ב-28 בפברואר, באמצעות חשבון הבנק המקוון שלהם או בדואר. ניתן לבקש דוח עדכני בזמן אחר בשנה ובקשה כזאת עשויה לסייע בשיפור תנאים ועמלות, למשל בעת מעבר לבנק אחר או לפני לקיחת הלוואה. פרטי החשבון והבעלים יתרות ל-31 בדצמבר של השנה שחלפה ההכנסות החודשיות בחשבון מול ההוצאות החודשיות גובה מסגרות האשראי וניצולן הפיקדונות והחסכונות, כולל התנאים ונקודות היציאה הלוואות על דיור (משכנתה) והלוואות אחרות כולל הריביות ויתרת ההלוואה לתשלום תיק ניירות ערך עמלות ששולמו לבנק בשנה החולפת לפי סוגי העמלות הערה – הנתונים בדוח הם בחלקם ממוצעים חודשיים ובחלקם יתרות הנכונות לסוף השנה. נתונים בנקאיים מחשבונות המתנהלים בבנקים אחרים נתונים על הלוואה לדיור שבעליה שונים משם בעלי החשבון מידע על כרטיסי אשראי חוץ-בנקאיים הסכום בפיגור על הלוואה שלא שולמה במועדה איננו כולל את ההוצאות המשפטיות הכרוכות בגבייתו דירוג אשראי חוק נתוני אשראי תעודת זהות בנקאית, סרטון הסבר של בנק ישראל, באתר יוטיוב מהי תעודת זהות בנקאית?, באתר "האוצר שלי" של משרד האוצר מהי תעודת זהות בנקאית ולמה היא משמשת?, באתר פעמונים "תעודת הזהות הבנקאית" יצאה לדרך והיא תסייע לכל לקוחות הבנקים שיעשו בה שימוש, באתר בנק ישראל אליצפן רוזנברג, ת"ז בנקאית: כל מה שלא מספרים לכם, באתר ynet, 19 בנובמבר 2013 ג'ניה וולינסקי, הבנקים מרוצים: הכלי שנועד לעודד תחרות – נשכח על ידי הציבור, באתר TheMarker‏, 16 בספטמבר 2020 שאול אמסטרדמסקי, מה זה תעודת זהות בנקאית, ואיך חוסכים איתה כסף?, סרטון הסבר מתוך 'משחקי הכיס', באתר יוטיוב, 2 במרץ 2021 תומר ורון, "היי תומר, זה הבנק שלך – יודע כמה שילמת לנו בחודש האחרון?", באתר TheMarker‏, 7 במרץ 2021
פינלנד באירוויזיון 1961

פינלנד באירוויזיון 1961 השתתפה עם השיר "Valoa ikkunassa" שבוצע על ידי לילה קינונן. האירוויזיון של אותה שנה התקיים ב-18 במרץ, בקאן, צרפת. פינלנד הייתה אחת משלוש מדינות (יחד עם ספרד ויוגוסלביה) שהופיעה לראשונה באירוויזיון בשנה זאת, ו-"Valoa ikkunassa" נבחר כשיר הראשון של פינלנד בגמר הלאומי שאורגן על ידי "Yle", רשות השידור הפינית, ונערך ב-12 בפברואר 1961. הגמר נערך ב-Työväenopisto שבהלסינקי, בהנחיית ארנו וואלי. ארבעה שירים השתתפו, לאחר שהעפילו לחצי גמר של רדיו בלבד. השיר הזוכה נבחר על ידי חבר מושבעים "מומחה". בליל הגמר, לילה קינונן שובצה רביעית בסדר ההופעות, אחרי אוסטריה ולפני יוגוסלביה. בסיום ההצבעה, "Valoa Ikkunassa" קיבל 6 נקודות (2 מאיטליה ובריטניה ו-1 מדנמרק וצרפת), וכך הציב את פינלנד במקום העשירי (בתיקו עם מונקו והולנד) מבין 16 המדינות המתחרות. חבר המושבעים הפיני העניק את ציוניו הגבוהים ביותר (3) ללוקסמבורג ומונקו. בכל מדינה היה צוות שופטים המונה עשרה אנשים. כל חבר מביניהם יכול היה לתת נקודה אחת לשיר האהוב עליו. ESC National Finals database - Finland 1961 ESC History - Finland 1961
מריאנה מנדט

מריאנה מנדט (בגרמנית: Marianne Mendt; נולדה ב-29 בספטמבר 1945) היא זמרת אוסטרית. מנדט נולדה בווינה, שירה "A Glock'n" זכה להצלחה לאוסטריה ואף שימש כשיר נושא עבור סדרת טלוויזיה. היא ביצעה גרסה אוסטרית למספר שירים ידועים וביניהם "Spinning Wheel" של להקת דם, יזע ודמעות. באירוויזיון 1971 היא נבחרה לייצג את מדינתה, היא ביצעה את השיר "Musik" שהיה השיר הראשון בגרמנית בדיאלקט וינאי שהושר באירוויזיון, היא הייתה במקום ה-16. היא לקחה חלק בהפקות רבות בתיאטרון ובטלוויזיה. מדיה וקבצים בנושא מריאנה מנדט בוויקישיתוף אתר האינטרנט הרשמי של מריאנה מנדט מריאנה מנדט, במסד הנתונים הקולנועיים IMDb (באנגלית) מריאנה מנדט, במסד הנתונים הקולנועיים KinoPoisk (ברוסית) מריאנה מנדט, באתר ספוטיפיי מריאנה מנדט, באתר Last.fm (באנגלית) מריאנה מנדט, באתר AllMusic (באנגלית) מריאנה מנדט, באתר MusicBrainz (באנגלית) מריאנה מנדט, באתר דיזר מריאנה מנדט, באתר Yandex.Music (ברוסית) מריאנה מנדט, באתר Discogs (באנגלית) מריאנה מנדט, באתר Genius מריאנה מנדט, באתר SecondHandSongs מריאנה מנדט, באתר טיידל (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כיכר אל-מנארה

כיכר אל-מנארה (הכתיב הרווח בעברית: כיכר מנרה; בערבית: ميدان المنارة) היא כיכר עירונית במרכז העיר רמאללה, מרכזה השלטוני והבירה בפועל של הרשות הפלסטינית. נחשבת לאחד השטחים הציבוריים המפורסמים ביותר בשטחי הרשות, ומשמשת גם להפגנות ואירועים. השטח שבו ממוקמת כיכר אל-מנארה היה עד סוף המאה ה-19 חלק מדרך העפר שבין רמאללה לאל-בירה הסמוכה. בראשית המאה ה-20, עם עליית חשיבותה של העיר בעקבות הפיכתה בידי השלטון העות'מאני למרכז מנהלי מקומי בשנת 1902, עברה הדרך החדשה שחיברה את שכם עם ירושלים דרך כיכר אל-מנארה, ובניין הסראיה הוקם בקרבת מקום לכיכר. ב-1918 הגדיר המנדט הבריטי את רמאללה כבירת אזור מנהלי משלה. ב-1935 חוברו רמאללה ואל-בירה לרשת החשמל, והשנאי הראשי שהונח על הדרך המחברת את שתי הערים כונה 'אל-מנארה', המגדלור. במהלך המרד הערבי (1936–1939) בנו הבריטים את המוקטעה ובית כלא במרחק כ-800 מטרים מן הכיכר. הכבישים המובילים לכיכר הורחבו כך שיתאימו למוקטעה והתשתיות שופרו. ב-1951 תחת השלטון הירדני, הוחלף עמוד החשמל, 'המגדלור', באנדרטה ובה חמישה אריות על עמוד אבן, האריות נועדו לייצג את חמש המשפחות המייסדות של רמאללה, כולן צאצאי משפחת ראשיד אל-חדאדין שנדדה לרמאללה מירדן במאה ה-16. ב-1982, צו של משה ביטון, ששימש ראש עיריית רמאללה, הורה להרוס את הכיכר, והאנדרטה אוחסנה במחסני העירייה. ב-1993 במסגרת הסכמי אוסלו, שימשה הכיכר מוקד להפגנות ולחיכוך בין האוכלוסייה לחיילי צה"ל. לאחר כינון הרשות הפלסטינית נבנתה הכיכר מחדש, והאנדרטה הושבה על מעגל תנועה במרכז הכיכר. במשך השנים גדלה תנועת הרכבים ברמאללה והכיכר שופצה מספר פעמים. ב-1999 מינתה עיריית רמאללה אדריכל בריטי לבנות את האנדרטה מחדש ברוח התכנון המקורי, כך שתייצג שלוש משפחות נוספות. בראש האנדרטה הוצב זרקור המכוון לשמים ואורו עשוי להגיע לכ-10 קילומטרים. העבודה על האנדרטה הסתיימה ביולי 2000 והיא הוצבה במקומה. הכיכר ממשיכה לשמש מוקד להפגנות, הן כנגד ישראל והן כנגד ההנהגה הפלסטינית. בתקופת האינתיפאדה השנייה הוצא להורג בירייה חשוד בשיתוף פעולה עם ישראל במרכז הכיכר. כמו כן התרחשו בה אירועי טרור, כשאחד הבולטים היה התעללות בגופות חיילי צה"ל שנרצחו בלינץ'. המשטרה הפלסטינית מפזרת לעיתים את ההפגנות בכיכר (כך בתקופת ועידת אנאפוליס), ולעיתים תוחמת אותן כך שיתרכזו בכיכר ולא יגלשו למקומות אחרים (כך בתקופת מבצע צוק איתן). מדיה וקבצים בנושא כיכר אל-מנארה בוויקישיתוף Adania Shibli, Al-Manara Square: Monumental Architecture and Power, The Jerusalem Quarterly, Spring, 2006. כותרת ראשית, 12 בינואר 1983 עמ' 16.
המרחק

המרחק הוא סרט קולנוע ישראלי משנת 1994. הסרט זכה בפרס וולג'ין בפסטיבל הקולנוע ירושלים. עודד הוא אדריכל ישראלי המתגורר בארצות הברית, נשוי לאישה אמריקאית ולהם בת, הוא מגיע לארץ עקב הצעת עבודה שקיבל מטעם חברה ישראלית וגם עקב מצבו הבריאותי של אביו, בביקור זה נבחנים מחדש יחסיו עם משפחתו, חבריו ומכריו מהעבר וביניהם גם ללה, המטפלת שלו מילדותו, הוא פוגש את סווטלנה, עולה מרוסיה המתגוררת בבית הוריו ומכאן העלילה מקבלת תפנית. "המרחק", במסד הנתונים הקולנועיים IMDb (באנגלית) "המרחק", באתר ספר הקולנוע הישראלי "המרחק", באתר אידיבי "המרחק", במסד הנתונים הקולנועיים KinoPoisk (ברוסית) המרחק, במיזם "אישים" לתיעוד היצירה הישראלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ארמין קצ'קמטי

ארמין קצ'קמטי (בהונגרית: Kecskeméti Ármin; קצ'קמט, 21 באפריל 1874 – מחנה ריכוז בשטרסהוף, אוסטריה (Strasshof an der Nordbahn), 15 ביולי 1944) היה רב הונגרי, היסטוריון של הספרות, היסטוריון, פרופסור באוניברסיטה, אחיו של הרב ליפוט קצ'קמטי. ארמין קצ'קמטי היה תלמיד בשנים 1887 עד 1897 בבית המדרש לרבנים בבודפשט ובמקביל למד גם באוניברסיטת בודפשט (כיום אוניברסיטת אטווש לוראנד), שם קיבל תואר דוקטור למדעי הרוח בשנת 1896. בשנת 1897 קיבל סמיכה לרבנות. משנת 1898 ועד מותו הוא היה הרב הראשי של הקהילה הניאולוגית בעיר מאקו. משנת 1921 הפך לחבר בוועדת הניהול של בית המדרש לרבנים בבודפשט. ב-21 ביוני 1931 קיבל תואר פרופסור באוניברסיטת סגד. לאחר מכן במשך תשע שנים העביר הרצאות בנושא ההביליטציה (תשעה עשר סמסטרים). הוא היה חבר מערכת של מגזינים ועיתונים יהודיים שונים, נחשב לנואם ודרשן מצוין. קצ'קמטי גורש ביוני 1944 למחנה ריכוז, וכעבור כחודש מת במחנה הריכוז בשטרסהוף (אוסטריה). הוריו היו יאקאב קצ'קמטי ורוזליה וייס. אשתו הייתה אירמה מדיאר (1888–1944). בין שני בניו התאומים עבד פאל קצ'קמטי כעיתונאי, ואחר כך הפך לפרופסור לסוציולוגיה בקליפורניה והתיידד מאוד עם המלחין בלה ברטוק. בנו השני, ג'רג' קצ'קמטי, היה עורך העיתון בשפה הגרמנית הפסטר לויד. נכדיו של הרב הראשי המלומד הם הסוציולוגית ז'וז'ה פרגה, חברה קבועה באקדמיה ההונגרית למדעים וקארוי קצ'קמטי, היסטוריון וארכיונאי. זכרו נשמר באמצעות שם רחוב ולוח זיכרון בעיר מאקו, במרכז העיר. בליל 26 באוקטובר 2009 צעיר בן 22 ניפץ את לוח הזיכרון. הלוח החדש נחנך ב-11 בנובמבר. לאסלו שויום, נשיא הרפובליקה של הונגריה, השתתף גם הוא באירוע. הצעיר נתפס על ידי המשטרה ובית המשפט גזר עליו 20 ימי עבודות שירות בגין מעשהו. "היהודי" בשירה ובדרמה העממית ההונגרית (בודפשט, 1896) "היהודי" בספרות היפה ההונגרית (בודפשט, 1897) תולדות הספרות היהודית (I - II. בודפשט, 1908–1909) באינטרנט נאום חנוכת בית הכנסת (מאקו, 1914) ההיסטוריה האוניברסלית של היהודים (I - II. בודפשט, 1927), כרך מקוון א ', ב'. נפח מקוון היסטוריה של יהודי מחוז צ'נאד (מאקו, 1929) תולדות ישראל בעידן המקרא (בודפשט, 1942) על ההביליטציה של ארמין קצ'קמטי פאל גויאש: חייהם ויצירותיהם של סופרים הונגרים. מגדה הורק: הפסדי האינטליגנציה ההונגרית בשנות הארבעים. [1996]. לקסיקון יהודי הונגרי. 1929. ארמין קצ'קמטי ספר זיכרון לרגל חגיגות 50 שנה לבית המדרש לרבנים בבודפשט 1877–1927. 1-2. פורסם על ידי לאיוש בלאו, שמעון הבשי, דינש פרידמן. 1927. שבעים שנה. כרטיסי זיכרון ליום השנה של בית המדרש לרבנים בבודפשט 1877–1947. 1948 אלמנאך מאוניברסיטת סגד 1921–1970. סגד, הונגריה 1971. לקסיקון ביוגרפי הונגרי. עורכת ראשית אגנש קניירש. 1967–1994 [2] תולדות מאקו מ-1920 עד 1944. 2004. ISBN 963 03 3391 0 "ארמין קצ'קמטי". המוזיאון הספרותי פטפי. מדיה וקבצים בנושא ארמין קצ'קמטי בוויקישיתוף Halálesete bejegyezve a makói állami halotti akv. 442/1949. folyószáma alatt a makói járásbíróság Pk. 8136/1948-3. sz. holtnak nyilvánító végzése alapján. http://www.sulinet.hu/oroksegtar/data/telepulesek_ertekei/szeged/a_szegedi_bolcseszkar_radnoti_miklos_diakeveiben/pages/010_kecskemeti_armin_magantanari_habilitaciojarol.htm The Central Database of Shoah Victims' Names Összetörték a makói főrabbi emléktábláját - Index.hu Sólyom László a barbárság ellen tiltakozott Makón - Delmagyar.hu Közérdekű munka a főrabbi emléktáblájának megrongálásáért - Delmagyar.hu [1]
אחות זרה

אחות זרה הוא סרט קולנוע ישראלי משנת 2000. הסרט הופק במימון המועצה הישראלית לקולנוע ו"שידורי רשת". נעמי היא בעלת חיים מושלמים כביכול, יש לה בית יפה, בעל נאמן ומשפחה תומכת, אך שגרת חייה היום-יומית כמעט שוברת אותה, והיא על סף קריסה. בעקבות זאת, היא מסכימה להכניס לביתה את ניגיסט, עובדת זרה מאתיופיה, השוהה בארץ באופן בלתי חוקי. המפגש בין השתיים חושף בפני נעמי עולם חדש והיא חווה היכרות עם חייהם של הזרים בחברה הישראלית. על אף העולמות השונים, מהם מגיעות שתי הנשים, הולכת ומתבהרת המצוקה המשותפת ששתיהן חווות, ובכך מתאפשרת הידידות הזמנים של שתי הבנות מרקעים שונים. זאת על רקע החברה הישראלית והתושבים הזרים החיים בתוכה. הסרט זכה ב"פרס וולגין לסרט הטוב ביותר" בפסטיבל הקולנוע ירושלים. "אחות זרה", במסד הנתונים הקולנועיים IMDb (באנגלית) "אחות זרה", באתר ספר הקולנוע הישראלי "אחות זרה", באתר אידיבי "אחות זרה", במסד הנתונים הקולנועיים KinoPoisk (ברוסית) אביבה קרול, ‏קשת משקיעה ביוצרים, באתר גלובס, 5 ביולי 2000 גואל פינטו, עימות חזיתי, באתר הארץ, 21 במאי 2001 נילי ברקן, ‏יש סרטים ישראליים יפים כל-כך. עובדה, באתר גלובס, 25 ביולי 2000
ג'ורדן פול

ג'ורדן אנתוני פּוּל (באנגלית: Jordan Anthony Poole; נולד ב-19 ביוני 1999) הוא כדורסלן אמריקאי המשחק בעמדת הרכז בקבוצת וושינגטון וויזארדס מליגת ה-NBA. פול נולד וגדל במילווקי שבמדינת ויסקונסין, ועד לשנת 2016 למד ב"תיכון רופוס קינג" המקומי. לקראת שנתו האחרונה בליגת התיכונים עבר ללמוד ב"תיכון לה לומייר" שבעיר לה פורטה, אינדיאנה. בקבוצת הכדורסל של לה פורטה שיתף פעולה עם שחקני ליגת ה-NBA לעתיד ג'ארן ג'קסון הבן ובראיין בואן. בשנת 2017 החל ללמוד ולשחק באוניברסיטת מישיגן. בעונתו הראשונה קלע 6.1 נקודות בממוצע למשחק, וסייע לקבוצה להעפיל לגמר טורניר אליפות המכללות בכדורסל, בו הפסידה מול אוניברסיטת וילאנובה. בעונה הבאה שימש כשחקן חמישייה קבוע, ותרם 12.8 נקודות, 3.0 ריבאונדים ו-2.2 אסיסטים בממוצע למשחק. לאורך שתי עונותיו עם ה"וולברינס" שיחק לצד שחקני ה-NBA לעתיד דאנקן רובינסון, מוריץ וגנר ואיגנאס בראזדייקיס. בדראפט ה-NBA ‏2019 נבחר פול על ידי גולדן סטייט ווריורס, בבחירה ה-28. החוזה המובטח שלו עמד על 6.2 מיליון דולר על פני שלוש שנים. ב-29 באוקטובר 2019 פתח לראשונה עבור הווריירס במשחק מול ניו אורלינס פליקנס, וקלע 13 נקודות. בדצמבר 2019 הושאל פול לסנטה קרוז ווריורס מליגת הפיתוח של ה-NBA. בשלושת משחקיו עם סנטה קרוז קלע 26.0 נקודות בממוצע למשחק. בינואר 2020 נקרא פול לחזור להרכב של גולדן סטייט ב-NBA. ב-18 בינואר 2020 קלע פול שיא אישי של 21 נקודות בניצחון 109–95 מול אורלנדו מג'יק. ב-4 במרץ 2021 שיפר את שיאו כשקלע 26 נקודות מול פיניקס סאנס, וב-14 במאי 2021 קבע שיא קריירה חדש של 38 נקודות בניצחון 125–122 מול הפליקנס. פול השתלט על עמדת הקלע של הווריורס לעונת 2022/2021, בעוד קליי תומפסון מתאושש מפציעה קשה. ב-21 בנובמבר 2021 קלע 33 נקודות בשיא של 8 שלשות בקריירה בניצחון 119–104 על טורונטו ראפטורס. עם חזרתו של תומפסון מפציעה להרכב הפותח בינואר 2022 החל פול לשחק רכז בשיטת שלושה גארדים, לצדם של תומפסון וסטף קרי. כאשר קרי הושבת בסוף העונה, קלע פול 20 נקודות או יותר ב-18 מתוך 20 המשחקים האחרונים. 17 מתוך 20+ ההצגות האלה הגיעו במשחקים רצופים. פול לא היה אחד משלושת הפיינליסטים הרשמיים לפרס השחקן המשתפר של העונה ב-NBA, כשסיים רביעי בהצבעה. ב-6 ביולי 2023 הועבר בטרייד יחד עם פטריק בולדווין ג'וניור, ראיין רולינס ובחירות דראפט עתידיות לוושינגטון ויזארדס בתמורה לכריס פול. מדיה וקבצים בנושא ג'ורדן פול בוויקישיתוף ג'ורדן פול, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Wizards acquire Poole, Baldwin Jr. and Rollins along with a First and Second Round Pick in trade with Warriors, NBA.com, 6 July 2023
זוזנה גינצ'נקה

זוזאנה גינצ'נקה (בפולנית: Zuzanna Ginczanka) הוא שם העט של שרה פולינה גינצבורג (בפולנית: Sara Polina Gincburg) (22 במרץ 1917 – ינואר 1945) הייתה משוררת יהודייה-פולנייה, שנאסרה ונרצחה בקרקוב במהלך השואה. זוזאנה גינצ'נקה נולדה בשם שרה פולינה גינצבורג במרץ 1917 בקייב, למשפחה יהודית מתבוללת. אביה, סימון, היה עורך דין, ואמה, צציליה (לבית זנדברג), הייתה עקרת בית. לאחר מהפכת אוקטובר נמלטה משפחתה לרובנו שבמזרח פולין, שרוב תושביה היו יהודים. שנים אחדות אחר כך עזב אביה את המשפחה ועבר לברלין ומשם לאמריקה, ואמה עברה לספרד עם בעלה החדש. גינצ'נקה נותרה ברובנו עם סבתה, קלרה זנדברג, שהייתה בעלת בית מרקחת בעיירה. למדה בבית ספר תיכון בשפה הפולנית, ובגיל 14 פרסמה את שירה הראשון, בעיתון בית הספר. באותה תקופה התחילה להתכתב עם המשורר יוליאן טובים. באוגוסט 1933 פורסם שיר פרי עטה בעיתון הנפוץ Ilustrowany Kuryer Codzienny (אנ'). בספטמבר 1935, עם סיום לימודיה בתיכון, עברה לוורשה, שם השתלבה באליטה התרבותית. בשנת 1936 יצא לאור ספר שיריה, "קנטאורים" (בפולנית: O centaurach), ובעקבות זאת תוארה כ"יוליאן טובים בחצאית". בנוסף כתבה תסכיתים אחדים לרדיו הפולני. בפרוץ מלחמת העולם השנייה שהתה בבית סבתה ברובנו, שעברה לשליטת ברית המועצות. משם נמלטה ללבוב, שם המשיכה בכתיבתה. ב–1940 נישאה להיסטוריון האמנות הפולני־יהודי מיכל ויינציהר. האמן הפולני יאנוש ווז'ניאקובסקי סיפק לה ולבעלה מסמכים מזויפים, כדי שיוכלו להימלט. ב-1942 סוכנת הבית שבו התגוררה הלשינה עליה לנאצים. בעקבות זאת כתבה את שירה הנודע ביותר, "Non Omnis Moriar" (לא אמות כל כולי). בעלה נמלט לקרקוב, וכעבור חודשים אחדים נמלטה גם היא לשם. ושם נעצרה על ידי הגסטפו בסוף 1944, והוצאה להורג בינואר 1945. סוכנת הבית שהלשינה על גינצ'נקה הועמדה לדין לאחר המלחמה, באשמת שיתוף פעולה עם הנאצים, ונדונה לארבע שנות מאסר. שירה של גינצ'נקה, שפורסם ב–1946 בידי המשורר הפולני יוליאן פשיבוש (אנ'), היה אחת הראיות שהוצגו במשפט. בשנת 2021 יצא לאור בהוצאת אבן חושן ספר שיריה "קנטאורים", בתרגומו של צביקה שטרנפלד ובעריכת תדאוש וולנסקי. מדיה וקבצים בנושא זוזנה גינצ'נקה בוויקישיתוף רחל דרוק, השיר שהכריע במשפט – סיפורה של סוזנה גינצ'נקה, באתר "אנו – מוזיאון העם היהודי", 27 באוקטובר 2016 טדאוש וולנסקי, "זוּזנה גינצָ'נקה": כוכב ציון בשמי פולין, באתר הארץ, 29 בינואר 2017 עופר אדרת, "אני מכריזה על תשוקה וחוכמה": המשוררת שנרצחה בשואה זוכה סוף סוף להכרה, באתר הארץ, 19 במאי 2021 מי־טל נדלר, "אני עוקפת את צליפתו הרשלנית של המבול: על שירתה של זוזנה גינצ'נקה", באתר "הַמּוּסָךְ - מוסף לספרות" של הספרייה הלאומית, ‏14 באפריל 2022 גינצ’נקה – ספר חדש בתרגום לעברית, באתר המכון הפולני, 9 במרץ 2021 זוזנה גינצ'נקה, באתר MusicBrainz (באנגלית) זוזנה גינצ'נקה, באתר Discogs (באנגלית)